**Radiografia unor directorate**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E viața asta zilnic hărăzită

să ne împartă zahăr și venin.

Îi zicem ”karma”, unii zic ”ursită”,

iar scepticii mai folosesc ”destin”.

Excepție nu face omenirea,

se-mparte-n două: regi și noi veniți

Dar ce criteriu-și face azi simțirea

și-i investește pe cei parveniți?

V-ați adunat în funcții neputința

și ce trucaj e chinul arătat

că voi munciți sacrificând ființa

și regânditi idea de ”curat”!

Cât de selectă e a voastră castă

născută din alegeri fără cap,

dar viața nu e jocul de canastă

să-nșiruiți al vostru handicap.

Nu acceptați gândirea luminată.

Invidia vă este abcedat

că lângă voi sunt oameni ce prin faptă

nu au cerut prostiei comodat.

Clamați în cor fără de-a face glume

c-al vostru loc e meritul deplin

a tot ce stiți, ce-i nevăzut de lume

dar care, cu onoare, v-aparțin.

V-ați așezat pe tronuri de legendă

cu perne moi sub păcătos șezut

și v-ați înscris în propria agendă

o conduită demnă de barbut.

Dar fiece secundă care trece

o respirați cu teamă în bojoc

că aerul schimbării e prea rece

și va sufla un crivăț de pitroc.

În perini va lovi cu îndârjire

și, una câte una, vor cădea

trădând o mogâldeață-n adormire

ce de pe tron în neguri va cădea.

Hulita voastră, fadă camarilă,

murdară de păcatele lumești

își va zidi din neguri rece grilă

s-o apere de focuri îngerești.

Nu vor mai fi modestele persoane

ce-au îndurat cuvinte și jicniri

să fie adăpost la reci frisoane

ce în cătări le fi-veți noi țintiri.

Acolo jos, a voastră adunare

va fi un cor de oameni renegați

ce vor căta spre propria scăpare

să-și facă din prieteni, noi argați.

Veți fi cuprinși de grea deconcentrare,

Veți sfâșia pe cel alăturat

drept jertfă la procesul de iertare

a tot ce-ați fost și tot ce ați creat.

N-o să pricepeți că vi-e soarta goală,

că viața nu înseamnă parvenism

ca tratamentul pentru a voastră boală

nu e un hap la neolichelism.

Într-un târziu o să pricepeți starea

ce nu va fi balsam ci doar pelin.

Cu disperare veți simți uitarea

ce lumea vă va prinde-o în destin.